b'\n_START_ARTICLE_\nKauno Gedimino sporto ir sveikatinimo gimnazija\n_START_SECTION_\nIstorija\n_START_PARAGRAPH_\n1920 m. rugpj\xc5\xab\xc4\x8dio 20 d. \xc5\xa1vietimo ministro \xc4\xafsakymu Kaune veikusi \xc5\xa1e\xc5\xa1i\xc5\xb3 klasi\xc5\xb3 miesto mokykla perorganizuota \xc4\xaf gimnazij\xc4\x85. 1924\xe2\x80\x931928 m. ji vadinosi 2-oji valstybin\xc4\x97 gimnazija, 1928\xe2\x80\x931936 m. 3-oji valstybin\xc4\x97 gimnazija. 1930 metais mok\xc4\x97si 218 mokini\xc5\xb3. Iki 1931 m. d\xc4\x97styta lenk\xc5\xb3 kalba. 1940 m. spalio 1 d. mokykla pavadinta 3-\xc4\x85ja vidurine mokykla, 1946 m. 3-\xc4\x85ja mergai\xc4\x8di\xc5\xb3 vidurine mokykla. Po keleri\xc5\xb3 met\xc5\xb3 atsisakyta atskiro berniuk\xc5\xb3 ir mergai\xc4\x8di\xc5\xb3 mokymo praktikos, mokyklai gr\xc4\x85\xc5\xbeintas 3-osios vidurin\xc4\x97s mokyklos pavadinimas. 1954 m., \xc4\xafam\xc5\xbeinant poet\xc4\x97s Salom\xc4\x97jos N\xc4\x97ries atminim\xc4\x85, mokyklai suteiktas jos vardas. Po met\xc5\xb3 mokykloje \xc4\xafkurtas poet\xc4\x97s muziejus._NEWLINE_Mokykla ilg\xc4\x85 laik\xc4\x85 netur\xc4\x97jo savo pastato, veik\xc4\x97 nuomojamose patalpose Prezidento, Maironio, K\xc4\x99stu\xc4\x8dio gatv\xc4\x97se. 1937 m. pastatytas specialus pastatas Auk\xc5\xa1tai\xc4\x8di\xc5\xb3 g. 52. Nuo 1965 m., pakeitus nam\xc5\xb3 numeracij\xc4\x85, mokyklos adresas yra Auk\xc5\xa1tai\xc4\x8di\xc5\xb3 g. 78._NEWLINE_1928 m. i\xc5\xa1leista pirmoji 3-osios valstybin\xc4\x97s gimnazijos laida. Mokykl\xc4\x85 baig\xc4\x97 15 mokini\xc5\xb3. Gimnazijoje didelis d\xc4\x97mesys skirtas u\xc5\xbesienio kalb\xc5\xb3 mokymui. Nuo 2000 m. mokykloje vykdomas profilinis mokymas. 2009\xe2\x80\x932011 m. mokykla buvo renovuota. 2010 m. Kauno Salom\xc4\x97jos N\xc4\x97ries vidurin\xc4\x97 mokykla pervadinta \xc4\xaf Kauno Gedimino sporto ir sveikatinimo vidurin\xc4\x99 mokykl\xc4\x85. 2015 m. mokykla perreorganizuota \xc4\xaf gimnazij\xc4\x85.'